**Pohjois-Suomen Työterveyslääkärit ry (POSTLY)**

**Toimintakertomus vuodelta 2022**

**Yleistä**

Yhdistys toimii yleishyödyllisenä yhdistyksenä pohjoissuomalaisten työterveyslääkäreiden etujen mukaisesti. Yhdistyksellä oli v. 2022 lopussa 114 jäsentä, joista 5kunniajäsentä.

POSTLY:n hallituksessa toimivat vuonna 2022 puheenjohtajana Otto Rinne, sihteerinä Satu Soini, varainhoitajana Kirsi Taskinen, jäseninä Sari Uino, Asla Keroja ja osan kautta Juuso Jääskeläinen. Toiminnantarkastajana toimi Ville Wikström.

POSTLY:n alueen edustajina STLY:n hallituksessa toimivat Otto Rinne ja osan vuotta Juuso Jääskeläinen.

**Kokoontumiset**

Yhdistyksen kevätkokous järjestettiin 18.5.22. Syyskokous järjestettiin 24.11.22.

Vuoden 2022 kevätkokouksessa päätettiin sääntömuutoksista ja jäsenmaksun keräämisestä. Jäsenmaksuksi määriteltiin 30 e/vuosi. Jäseniä ovat jatkossa jäsenmaksun maksaneet.

Syyskokouksessa valittiin uudeksi puheenjohtajaksi Satu Soini, sihteeriksi Sari Uino ja varanhoitajaksi Tomi Koski. Muiksi hallituksen jäseniksi valittiin Otto Rinne, Minna Mäki ja Asla Kerola.

Hallitus kokoontui toimintavuoden aikana 10 kertaa. Työtä tehtiin paljon mm jäsenmaksukäytänteiden tiimoilta. Syyskuulle 2022 suunniteltu ekskursio Helsinkiin, STLY:n syyskokoukseen osallistuminen ja mm Eduskuntatalon vierailu peruuntuivat odottamattomien yhteensattumien takia. Tilalle mietitty ulkoilupäivä ei toteutunut vähäisen kiinnostuksen vuoksi.

POSTLY:n työlääketieteen kuukausikatsaukset ovat olleet edelleen tärkeä jäsenistön koulutusmuoto. Kuukausikatsaukset toteutettiin vuonna 2022 osin etäyhteyden (Microsoft Teams) kautta ja osin lähitapaamisina. Suunnitelluista tapaamisista toteutuivat:

3/22 KELA, 4/22 Yliopisto, 5/22 Työterveyslaitos, 9/22 Coronaria, 10/22 Mehiläinen, 11/22 Terveystalo ja 12/22 Pihlajalinna.

**Koulutus**

Postly oli v 2022 mukana järjestämässä Pohjolan Lääkäripäivien puolen päivän koulutusta (Työkyvyn arviointi ja ammatillinen kuntoutus) yhteistyössä Duodecim seuran ja Oulun yliopiston kanssa.

**Yhteistyö sidosryhmien kanssa**

POSTLY:n jäsenistä Otto Rinne ja Juuso Jääskeläinen (osan vuotta) osallistuivat STLY:n hallituksen kokouksiin. Hallituksen jäsenistä Otto Rinne toimi TYÖOTE-hankkeen ohjausryhmän jäsenenä.

**Tiedonkulku ja julkaisutoiminta**

Kuukausikatsauksista ja POSTLY:n kokouksista tiedotettiin sähköpostijakeluna. Kuukausikatsauksiin voivat osallistua myös ei-jäsenet.

POSTLY:n nettisivuilta löytyvät yhdistyksen hallituksen kokoonpano, ohjeet jäsenyyden hakemiseksi (jäsenyys haetaan henkilökohtaisesti joko sivujen kautta tai sähköpostiviestillä puheenjohtajalle tai sihteerille), toimintakertomukset ja yhdistyksen säännöt. Sivujen osoite on: [http://postly.yhdistysavain.fi](http://postly.yhdistysavain.fi/)

Oulussa 2.5.2023

Hallitus:

Satu Soini, Sari Uino, Otto Rinne, Asla Kerola, Minna Mäki ja Tomi Koski